kk be kk uk hbs_cyr kk ru kk kk kk ru kk ba kk ru ky kk kk hbs_cyr ru ru uk ru ru mk kk kk ba kk kk kk kk kk cv kk ru kk kk ru kk kk ru kk ru en en sv fr de de oc en en kk kk kk kk kk kk kk kk kk kk kk kk kk kk kk kk kk kk kk kk be kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk ru ru ru kk kk kk kk kk kk kk kk kk kk ba kk kk kk ky uk kk kk kk ru kk kk kk kk bg kk ru kk ru ru kk kk kk kk ru kk kk kk ru ru kk kk ru kk ru
Өлтіре алмас алайда өлеңді ешкім...
Кештің білімділік мақсаты: М. Мақатаев өмірімен жан –жақты таныстыру, шығармашылық жолынан мәліметтер беру, ақынның сөзіне жазылған әндерді көпшілік назарына ұсыну.
Дамытушылық: оқушылардың өлеңге деген ынтасын арттыру, көркемсөз оқу шеберлігін,ізденімпаздық қасиеттерін қалыптастыру.
Тәрбиелік: табиғатты аялауға, Отанды сүюге, адамгершілікке, кішіпейілділікке, қарапайымдылыққа, өлеңді, өнерді , сезімді бағалауға тәрбиелеу. Өмірден өз жолдарын қажымай іздеп, адаспай табуға баулу.
Көрнекіліктері: магнитофон, буклеттер, ақын шығармалары .
Әлем –дархан ,саялаңдар, бәріңе де орын бар,
Қорған емес, салтанатты сәнді сарай соғыңдар.
-Ей ,адамдар , сендер тату, сендер тату болыңдар!-депжырлап өткен ақын Мұқағали Мақатаев 1931 жылы Алматы облысының Нарынқол ауданында дүниеге келген. Тума дарын Мұқағалидың өмір мектебі Қарасазда басталып, өзі сүйген Алматысында аяқталған еді.
-Ұланымын , Қарасаз деп аталатын ауылдың.
-Мекен-жайым – жер менің.
Жерде жүрген ақын деген пендемін.
Қалам, қағаз, уақыт бер аздаған,
Мен өмірді жырлау үшін келгемін!
Жүргізуші: « Мені сөзге, жырға үйір еткен , халық сүюге тәрбиелеген – әжем» дейді ақын.
Мұқағали Мақатаев- драматург, сатирик, публицист, жазушы, ұстаз, журналист.
Оның «Армысыңдар достар», «Қарлығашым келдің бе?», «Мавр», «Дариға
жүрек», «Аққулар ұйықтағанда», «Шуағым менің», «Өмір -дастан», «Өмір-өзен », т.б. көптеген өлеңдер жинағы бар. ( Тыңдаушылар арасынан бір өлеңі оқылады).
Жүргізуші: « Мұқағали поэзиясы – таңғы шықтай мөлдір, сырлы, мұңды поэзия»
Ә. Тінәлиевтің «Фаризаға » әні орындалады. Сөзі: М. Мақатаевтікі.
Ақынмын деп мен қалай айта аламын,
Халқымның өз айтқанын қайталадым.
Күпі киген қазақтың қара өлеңін
Шекпен жауып өзіне қайтарамын.
« Үш бақытым » өлеңі оқылады.
«Саржайлау » әні орындалады.
«Бақыт » деген өлеңі оқылады.
Жүргізуші: Ана – өмір сыйлаушы , бала бағбаншысы. Арулар – асыл жарлар, ер –азамат тағдырының иегерлері, тәрбиешісі. Оларға деген махаббат, сүйіспеншілік сезімі – жырдың алтын арқауы.
«Арулар » әні орындалады.
«Махаббат диалогі» ( 2 оқушы орындайды)
- Құс боп ұшып жоғалсам, не етер едің?
- Сені іздеумен мәңгілік өтер едім.
- Отқа түсіп өртенсем , не етер едің?
- Күл боп ұшып соңыңнан кетер едім.
- Бұлдырасам сағымдай , не етер едің?
- Жел боп қуып, ақыры жетер едім.
- Қайғы әкелсем басыңа , не етер едің?
- Қойшы, сәулем , бәрін де көтеремін.
«Аңса жаным » әні орындалады.
Жүргізуші: - Сүйікті балаларым менің! – дейді ақын өз күнделігінде ,
- Ақылсыз болмаңдар! Өмір тола қауіп , абай болыңдар! Өмірдің әрбір құбылысына байыппен, ақылмен қараңдар! Жөні жоқ мейірбан, жұмсақ болмаңдар. Өмір бар да жауыздық та бар. Мейірбандықпен, жұмсақтықпен жауыздықты жеңуге болмайды... Бір сөзбен айтқанда , сүйе де, жек көре де біліңдер, бірақ әрқашанда адам қалыптарыңда қалыңдар!
Әрдайым сақ болыңдар, әрдайым өздеріңді қорғай біліңдер! Балаларым менің! Балаларым менің? Егер сендер түсінсеңдер ғой мені...
«Сәби болғым келеді» әні орындалады.
Жүргізуші: Сәбиге деген мейірім. Әкелік махаббат, оның қайғы- мұңсыз өсуі, ұйқысы бұзылмауы үшін қам- қарекет. Есті баланың ата ақылын шығындамайтындығы , ақылды, парасатты боп өсетіндігі, үлкен алдындағы инабатты ,ізет пен құрметті сақтайтындығы келесі тыңдайтын әндеріңізден көрінеді.
«Тоқта, ботам, атаң келеді артыңда» әні орындалады.
Өнерде жарыс болмайды !
Өсе алмай қалсаң, сол қайғы...
«Құмған алған » әні орындалады.
Тұра алмаймыз ерегіспей , белдеспей.
Өтейікші бірімізді – біріміз,
Өшіктірмей , өкпелетпей , сен деспей.
«Егер бір кездерде менің өмірім, творчеством әлдекімнің көңілін аударса , оларға былай дер едім:
- Менің қымбатты достарым! Мені өз өлеңдерімнен бөліп
қарамауларыңызды өтінем. Естеріңде болсын, менің өлеңім жеке тұрғанын да түк те емес. Біріктіріп қарағанда ол поэма іспетті. Басы және аяғы бар. Адамның өмірі мен өлімі, қасіреті мен қуанышы туралы поэма. Егер нанбасаңдар, барлық өлеңімді жинап, бір жинаққа топтастырып көріңдерші. Естеріңде болсын, әрбір өлеңім өз орнында тұрсын. Яғни жылына және бойына қарай , сонан соң көз алмай оқыңдар. Сюжетіне көңіл аудармай –ақ қойыңдар, ал композициясы мен архитектоникасына зер салыңдаршы. Егер мені содан таппасаңдар, онда ақын болмағаным».
«Поэзия, менімен егіз бе едің?» өлеңі оқылады.
Жүргізуші: 12- ақпан , 1976 жыл ( күнделігінен)
«Ескі ауру. Аурухана. Емдеу. Ауруым менің оңай болмаса керек. Егер дәрігерлер диагнозды дұрыс қойған болса, онда мені тек бір сиқырлы күш қана сақтап қалады. Бұл жолы шынында да ауру екенімді мен өзім де ұғындым. Қатты жүдедім. Көңіл –күйім нашар. Шаршадым, бүкіл өне- бойым сырқат. Поэзия –жан бұлқынысы, бұлқыныс пайда болғанда қаламнан қол үзбей отыру керек. Кімнің қайтетінін қайдан білейін, мен өзім шабыттың бүкіл сөлін сығып алып, құр сүлдерін қалдырғанша орнымнан тұрмаймын. Аурудың аты ауру, бірақ жұмыс өте жақсы істелді. Кейде ол творчество мені бүкіл сырқаттан сауықтырып жібереді ».
« Туған жер сағындырды » әні орындалады.
Қарасаз , қара шалғын өлеңде өстім,
Жыр жазсам, оған жұртым елеңдестің.
Өлсе өлер Мұқағали Мақатаев,
Өлтіре алмас алайда өлеңді ешкім,- деп ақынның өзі айтқандай Мұқағали мұралары ешқашан да өлмек емес.
« Есіңе мені алғайсың» әні орныдалады.
Жүргізуші:бүгінгі кешімізді ақынның мына бір өлең жолдарымен аяқтағым келеді: ( баяу күй орындалады)
Әрине суық қайғы, суық қайғы.
Көңілін халқың ,бірақ суытпайды.
Егерде халық өзін ұмытпаса ,
Бақұл бол, халқың сені ұмытпайды.
Иә, өлең өлмейді. Ендеше оны жазған ақын да өлмейді. Олай болса Мұқағали Мақатаев та көз жұмған жоқ, қатарымызда , күнбе –күн қасымызда. Әне, ол мұзбалақ қыранша дүр сілкініп, бүкіл залды өзі толтырып, жазық маңдайы жарқырап, жарқылдап жыр оқып тұр.
скачать dle 10.5фильмы бесплатно
М. Мақатаев «Аққулар ұйықтағанда » поэмасы
Қазақ тілі мен әдебиеті
Қазақ тілі мен әдебиеті
Ондық бөлшектерді азайтуға есептер шығару.
« Деление на десятичную дробь»
Жыры – інжу рухы биік Жұбан аға!
Орта және қысқа мерзімді жоспарлаудың тиімділігі
Сайт сізге ұнай ма?
Атмосфера Жердің ауа қабаты, ауа қабаты, ауа, оның құрамы
ҰБТ-ҒА ОҚУШЫЛАРДЫ ДАЙЫНДАУДЫҢ ТИІМДІ ӘДІС - ТӘСІЛДЕРІ
Сайт әкімшілігінің рұқсатынсыз материалдарды басқа ақпараттық құралдарында жариялауға тиым салынады. Республикалық танымдық ұстаздар сайты сіздерге әрқашан сапалы материалдар ұсынады. Эл.почта: ustazuni.kz@mail.ru Барлық құқық сақталған 2017 © ustazuni.kz
8 сынып, about professions, Health and body care, «Тіл мәртебесі - ел мәртебесі», БИОЛОГИЯ, Есеп, Жай бөлшектерге амалдар қолдану, Живопись, Менің достарым, Рационал сандарды көбейту., Тарих, Тақырыбы:Дүниежүзілік мұхит суы, Түрлері, ашық сабақ, ағза, бастауыш сыныптарына ана тілі сабағының жоспары, бастауыш сынып, бу, география, коучинг-сессия, кіші аяқ добы, математика, мақтау қағазы, озып көр, орта мерзімді жоспар, сабақ жоспары, салмақсыздық, тағам әзірлеу, топтық жұмыс, физика, футбол, Қазақ тілі, қазақ тілі 5 сынып лексика, қан жасушалары, қмж, қысқа мерзімді жоспар, ҰБТ, әдебиет, әдептілік, әрі талантты оқушылармен жұмыс жүргізу жүйесі
Сайт әкімшілігінің рұқсатынсыз материалдарды басқа ақпараттық құралдарында жариялауға тиым салынады. Республикалық танымдық ұстаздар сайты сіздерге әрқашан сапалы материалдар ұсынады. Барлық құқық сақталған 2017 © ustazuni.kz
Разработка сайтов WebQaz.kz в Казахстане